Συντεταγμένες: 48°20′N 1°25′E﻿ / ﻿48.333°N 1.417°E﻿ / 48.333; 1.417

Η **Ερ-ε-Λουάρ** (γαλλικά: *Eure-et-Loir*) είναι γαλλικός νομός, στη διοικητική περιοχή Σαντρ-Βαλ ντε Λουάρ. Το όνομά του προέρχεται από τα δύο κύρια ποτάμια που τον διασχίζουν, τον Ερ, παραπόταμο του Σηκουάνα και τον Λουάρ, παραπόταμο του Σαρτ. Πρωτεύουσα είναι η Σαρτρ, που βρίσκεται σε 90 χιλιόμετρα απόσταση νοτιοδυτικά του Παρισιού. Η INSEE και το ταχυδρομείο αποδίδουν στο νομό τον κωδικό 28. Έχει έκταση 5.880 τετραγωνικά χιλιόμετρα.

Ο πληθυσμός του νομού ανέρχεται σε 433.929 κατοίκους (απογραφή του 2016). Οι πόλεις Ντρε, Σατωντάν και Νοζάν-λε-Ροτρού είναι οι υπο-νομαρχίες.

Γεωγραφία
---------

Ο νομός Ερ-ε-Λουάρ είναι ένας από τους 6 νομούς (Ερ-ε-Λουάρ, Σερ, Αντρ, Αντρ-ε-Λουάρ, Λουάρ-ε-Σερ και Λουαρέ) της διοικητικής περιοχής Σαντρ-Βαλ-ντε Λουάρ. Συνορεύει στα βόρεια με το νομό Ερ, στα βορειοανατολικά με το νομό Ιβλίν, ανατολικά με το νομό Εσόν, στα νοτιοανατολικά από το νομό Λουαρέ, στα νότια με το νομό Λουάρ-ε-Σερ και δυτικά με τους νομούς Σαρτ και Ορν. Καλύπτει έκταση 5.880 τετραγωνικών χιλιομέτρων.

Οι κύριοι ποταμοί του νομού είναι ο Ερ, παραπόταμος του Σηκουάνα και ο Λουάρ, παραπόταμος του Σαρτ, από τους οποίους προήλθε η ονομασία του. Την περιοχή διαρρέουν επίσης πολλοί παραπόταμοι.

Το μεγαλύτερο τμήμα του νομού καταλαμβάνει η εύφορη πεδιάδα της Μπως και στα δυτικά οι λόφοι του Περς. 

Οι κάτοικοι ονομάζονται *Ερελιάν*.

Ιστορία
-------

Ο νομός Ερ-ε-Λουάρ και οι επαρχίες πριν το 1790
Ο Ερ-ε-Λουάρ είναι ένας από τους αρχικά 83 νομούς (σήμερα 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790 σύμφωνα με την πράξη της 22ας Δεκεμβρίου 1789. Δημιουργήθηκε κυρίως από τμήματα των πρώην επαρχιών Ορλεάνης (Μπως) και Mαιν ( Περς), αλλά και τμήματα της Ιλ-ντε-Φρανς. Από το 1960 ανήκει στην περιοχή Σαντρ, η οποία μετονομάστηκε το 2016 σε Σαντρ-Βαλ ντε Λουάρ.

Ο σημερινός νομός αντιστοιχεί στο κεντρικό τμήμα της περιοχής όπου κατοικούσαν οι Καρνούτες, γαλατική φυλή, που είχαν την πρωτεύουσά τους στο Autricum (σημερινή Σαρτρ). Οι Καρνούτες είναι γνωστοί για την προσήλωσή τους, πραγματική ή φανταστική, στην αρχαία δρυϊδική θρησκεία. Μια ιερή τοποθεσία στο «Δάσος των Καρνούτων»  φιλοξενούσε την ετήσια συνέλευση των Δρυΐδων. Στα βόρεια του νομού ένας άλλος προρωμαϊκός λαός, οι Durocasses, είχαν την πρωτεύουσά τους στο σημερινό Ντρε.

Στον Μεσαίωνα, η μεγαλύτερη πόλη της περιοχής ήταν η Σαρτρ. Η πόλη αναπτύχθηκε χάρη στα πλούσια εδάφη της πεδιάδας Μπως και στον θρησκευτικό προσανατολισμό της, ιδίως λόγω του κειμηλίου του πέπλου της Παναγίας, που δώρισε στον καθεδρικό ναό της Σαρτρ ο Κάρολος ο Φαλακρός το 876, καθιστώντας την πόλη σημαντικό κέντρο προσκυνήματος όλης της Γαλλίας. Με την υποστήριξη του επισκόπου Φυλμπέρ της Σαρτρ, η πόλη έγινε το λίκνο μιας πνευματικής αναγέννησης με την ίδρυση της Σχολής της Σαρτρ. Στα βόρεια, το Ντρε, η κοιλάδα του ποταμού Αβρ και το Τιμεραί, καθώς και η επαρχία Περς προς τα δυτικά, αποτελούσαν προκεχωρημένες θέσεις των βασιλέων της Γαλλίας ενάντια στους δούκες της Νορμανδίας. Τα εδάφη του Eρ-ε-Λουάρ, λόγω του στρατηγικού τους ενδιαφέροντος, περιήλθαν νωρίς στις βασιλικές κτήσεις και σταδιακά προσαρτήθηκαν στις πρώην επαρχίες της Ορλεάνης και του Ιλ-ντε-Φρανς.

Κατά τη διάρκεια του εκατονταετούς πολέμου, το έδαφος του νομού βρέθηκε στο επίκεντρο πολλών συγκρούσεων, λόγω της εγγύτητάς του με το Παρίσι και την Ορλεάνη. Η συνθήκη του Μπρετινί (1360), η οποία τερμάτισε προσωρινά τον πόλεμο, υπογράφηκε κοντά στη Σαρτρ.

Κατά τη διάρκεια της Αναγέννησης, είναι επίσης μια περιοχή που επισκέπτονται συχνά ο Φραγκίσκος Α΄ και ιδιαίτερα ο Ερρίκος Β΄ διαμένοντας στον πύργο της Ανέτ, που ανήκε σε μια κυρία της βασιλικής Αυλής, την ευνοούμενή του Ντιάν ντε Πουατιέ.

Η περιοχή χαρακτηρίζεται επίσης από την παρουσία της Μαντάμ ντε Μαιντενόν, της Μαρκησίας ντε Πομπαντούρ στο Κρεσύ, του Μαξιμιλιάν ντε Μπετύν, δούκα του Συλύ, ο οποίος πέθανε το κάστρο του στην Βιλμπόν και τον Λουί ντε Ρουβρουά, δούκας του Σαιν-Σιμόν που από το 1723 αποσύρθηκε στον πύργο του και έγραψε τα *Απομνημονεύματά* του.

Διοικητική διαίρεση
-------------------

Ο νομός Ερ-ε-Λουάρ
Ο νομός Ερ-ε-Λουάρ χωρίζεται σε 4 διοικητικά διαμερίσματα, 15 καντόνια και 365 κοινότητες.

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Σαρτρ | 8 | 148 | 209.218 | 2.135,29 | 98 | 281 |
| Σατωντάν | 4 | 61 | 59.262 | 1.438,54 | 41 | 282 |
| Ντρε | 5 | 108 | 129.414 | 1.500,54 | 86 | 283 |
| Νοζάν-λε-Ροτρού | 3 | 48 | 36.035 | 810,56 | 44 | 284 |
| Σύνολο | 15 | 365 | 433.929 | 5.884,93 | 74 | 28 |

Πόλεις
------

Οι κυριότερες πόλεις του νομού Ερ-ε-Λουάρ είναι:

| Πόλη | Πληθυσμός
(2016) | Διαμέρισμα |
| --- | --- | --- |
| Σαρτρ | 38.752 | Σαρτρ |
| Ντρε | 30.977 | Ντρε |
| Λυσέ | 15.755 | Σαρτρ |
| Σατωντάν | 13.077 | Σατωντάν |
| Βερνουιγιέ | 12.494 | Ντρε |
| Μαινβιλιέ | 11.323 | Σαρτρ |
| Noζάν-λε-Ροτρού | 9.940 | Noζάν-λε-Ροτρού |
| Λουιζάν | 6.657 | Σαρτρ |
| Λεβ | 5.687 |
| Επερνόν | 5.503 |
| Ωτόν-ντυ-Περς | 1.227 | Noζάν-λε-Ροτρού |

Οικονομία
---------

Ο νομός Ερ-ε-Λουάρ
O Ερ-ε-Λουάρ είναι ένας νομός με αγροτική παράδοση, αλλά και στο προσκήνιο σε τρεις οικονομικούς τομείς:

**Γεωργία**

Ο νομός είναι ένας σημαντικός οικονομικός παράγοντας στην παραγωγή σιτηρών και ελαιοπρωτεϊνούχων καλλιεργειών στη Γαλλία, ένας από τους κυριότερους σιτοβολώνες της χώρας. Είναι επίσης ο πρώτος παραγωγός στην παραγωγή ελαιοκράμβης και αρακά.

Η γεωργία στο νομό προωθείται από την AgroDynamic, έναν οργανισμό που υποστηρίζει διάφορους τομείς: αγροτική ενέργεια, αγροτική βιομηχανία, γεωργικά υλικά.

**Βιομηχανία**

* Το βιομηχανικό κέντρο Cosmetic Valley, γύρω από τη Σαρτρ, το οποίο είναι το σημαντικότερο κέντρο της γαλλικής βιομηχανίας ομορφιάς και ευεξίας (αρώματα / καλλυντικά), με μεγάλα ονόματα όπως Guerlain, Paco Rabanne, Lolita Lempicka, Jean-Charles de Castelbajac και Jean- Paul Gaultier. Η Cosmetic Valley αντιπροσωπεύει κύκλο εργασιών 2,5 δις ευρώ, περιλαμβάνει 200 ​​εταιρείες, συνεργάζεται με τα πανεπιστήμια της Ορλεάνης και του Παρισιού και απασχολεί περισσότερους από 30.000 εργαζόμενους.
* Η φαρμακευτική βιομηχανία, γύρω από το Ντρε με το Polepharma, ένα βιομηχανικό κέντρο γαλλικής φαρμακευτικής παραγωγής που περιλαμβάνει μεγάλες εταιρείες και αντιπροσωπεύει το 50% της παραγωγής φαρμάκων στη Γαλλία με 30.000 θέσεις εργασίας και κύκλο εργασιών 2,5 δις ευρώ.
* Η αγροτοδιατροφική βιομηχανία, η οποία προωθείται από την Agrodynamic, με δύο μεγάλες εταιρείες στο Σατωντάν και στο Ονώ.
* Η ξυλουργική και βιομηχανία επίπλων
* Η βιομηχανίας καουτσούκ και πλαστικών
* Η μηχανική βιομηχανία

**Ενέργεια**

Ο νομός Ερ-ε-Λουάρ έχει επίσης ηγετικό ρόλο στις ανανεώσιμες πηγές ενέργειας. Κατέχει τη δεύτερη θέση σε εθνικό επίπεδο όσον αφορά την παραγωγή ηλεκτρικής ενέργειας μέσω των αιολικών πάρκων της που βρίσκονται στην περιοχή Μπως. Από το 2012 είναι ο μεγαλύτερος παραγωγός ηλεκτρικής ενέργειας από φωτοβολταϊκά, κατέχοντας το μεγαλύτερο φωτοβολταϊκό πάρκο στη Γαλλία, στην κοινότητα Κρυσέ. Ο αριθμός των εγκατεστημένων πινάκων είναι 741.150.

Αξιοθέατα
---------

Ο νομός Ερ-ε-Λουάρ έχει πολλές τοποθεσίες ιστορικού ενδιαφέροντος, μερικές από τις οποίες είναι:

* Ο καθεδρικός ναός της Σαρτρ που άρχισε να κτίζεται στα τέλη του 12ου αιώνα, μνημείο καταχωρημένο στην Παγκόσμια Κληρονομιά της UNESCO, είναι το κύριο τουριστικό αξιοθέατο του νομού.
* Η Ντρε, όπου βρίσκονται οι τάφοι του οίκου Ορλεάν.
* Το Μαιντενόν, με τον πύργο του 14ου-16ου αιώνα
* Η Ανέτ, με τον πύργο του 16ου αιώνα

* Μνημεία ιστορικού ενδιαφέροντος στο νομό Ερ-ε-Λουάρ
* Καθεδρικός Ναός της ΣαρτρΚαθεδρικός Ναός της Σαρτρ
* Πρόσοψη κατοικίας στη ΣαρτρΠρόσοψη κατοικίας στη Σαρτρ
* Ο πύργος του ΣατωντάνΟ πύργος του Σατωντάν
* Ο πύργος Σαιν-Ζαν στο Νοζάν-λε-Ροτρού.Ο πύργος Σαιν-Ζαν στο Νοζάν-λε-Ροτρού.
* Ο πύργος του Μαιντενόν.Ο πύργος του Μαιντενόν.
* Το παλιό δημαρχείο της Ντρε, κατασκευάστηκε το 1512 -1537Το παλιό δημαρχείο της Ντρε, κατασκευάστηκε το 1512 -1537
* Ο πύργος στην ΑνέτΟ πύργος στην Ανέτ

*

Εξωτερικοί σύνδεσμοι
--------------------

Η επίσημη σελίδα του νομού Ερ-ε-Λουάρ (στα γαλλικά)

Παραπομπές και σημειώσεις
-------------------------

1. ↑  (Γαλλικά) «Décret du 30 octobre 2019 portant nomination de la préfète d'Eure-et-Loir - Mme BENRABIA (Fadela)». *Légifrance*. 30 Οκτωβρίου 2019. Ανακτήθηκε στις 15 Μαΐου 2020.
2. ↑  «Populations légales 2021» Εθνικό Ινστιτούτο Στατιστικής και Οικονομικών Μελετών. 28  Δεκεμβρίου 2023.
3. ↑  Δεν πρέπει να συγχέεται ο Λουάρ (Loir), παραπόταμος του ποταμού Σαρτ με τον Λίγηρα (Loire), τον μεγάλο ποταμό, που δεν περνάει από το νομό Ερ-ε-Λουάρ, αλλά περίπου πενήντα χιλιόμετρα προς τα νότια.
4. ↑  Chambre d'agriculture d'Eure-et-Loir
5. ↑ . «Frédéric Levent, « Sicofor, « essentielle à la Cosmetic Valley » », www.lechorepublicain.fr,‎».
6. ↑  όπου κατασκευάστηκε μετά την αποχώρηση νατοϊκής βάσης
7. ↑ . «Parc solaire de Crucey».

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143788092
* LCCN: n80159172
* GND: 4288640-5
* SUDOC: 026377799
* BNF: cb11863712k (data)

 |

 |